### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 i overensstemmelse med erklæring fra Teknisk Udvalg af 13. december 2021 ikke kunne tiltræde Magistratens indstilling af 23. august 2021.

Ansøgning om at opføre etagebebyggelse i fire-fem etager med 21 lejligheder inkl. parkeringskælder, altaner og fælles tagterrasse på [adresse] 13.

### Resumé

Der er søgt om tilladelse til at opføre etagebebyggelse på [adresse] vil grundet terrænet syne i fire etager mod [adresse]På ejendommen har der tidligere været erhvervs- og garagebebyggelse, men dette blev nedrevet i 2020.

Der ansøges om at opføre 21 lejligheder i forskellige størrelser, hvoraf seks er familievenlige.

Byggeriet fraviger kommuneplanrammens bestemmelse om bebyggelsesprocent og etageantal. Bebyggelsesprocenten er fastlagt til 110 for området og det ansøgte har en bebyggelsesprocent på cirka 169 samt en kælderetage. Etageantallet er fastlagt til fire etager og der opføres fem etager mod banegraven.

En partshøring har medført en række indsigelser om især skygge- og indbliksgener, parkeringsforhold, forringelse af grønne områder samt at byggeriet er for stort og utilpasset.

Teknik og Miljø vurderer, at projektet er af god kvalitet, at bebyggelsen er tilpasset de øvrige bebyggelser og at skygge- og indbliksgenerne ikke ligger udover det forventelige i den tæt bebyggede midtby.

### Indstilling

Det indstilles:

At 1) [adresse] godkender det ansøgte projekt og bemyndiger Teknik og Miljø til at meddele de nødvendige tilladelser.

### Sagens forløb

19-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-08-2021 Magistraten

Fremsendes til [adresse] med bemærkning, at Magistraten i mødet den 23. august 2021 anbefaler, at byrådet tiltræder Magistratsafdelingen for Teknik og Miljøs indstilling af 9. august 2021.

Rådmand Zahra Winther og Gitte Schmidt tog forbehold.

Line Frederiksen deltog ikke i sagens behandling.

 01-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 1. september 2021.
 22-09-2021 Teknisk Udvalg
Sagen blev udsat.
 13-12-2021 Teknisk Udvalg

Bob Eriksen, Sonny Jessen, Maren Sørensen, Robert Christensen, Ursula Gregersen og Frederik Schmidt kunne ikke tiltræde indstillingen men opfordrede forvaltningen til, overfor bygherre, at præcisere de udfordringer, der er i projektet.

André Vestergaard kunne ikke tiltræde indstillingen.

 15-12-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 i overensstemmelse med erklæring fra Teknisk Udvalg af 13. december 2021 ikke kunne tiltræde Magistratens indstilling af 23. august 2021.